SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 270

**2018. gada 3. maijā plkst. 12.00**

Rīgā, Jēkaba ielā 16, komisijas sēžu zālē

Sēdē piedalās:

komisijas locekļi:

**Ainars Latkovskis**

**Kārlis Seržants**

**Kārlis Krēsliņš**

**Edvīns Šnore**

**Zenta Tretjaka**

**Mihails Zemļinskis**

**Citas personas:**

**Saeimas Juridiskā biroja vadītājas vietniece Anita Kozlovska**

**Saeimas Aizsardzības, iekšlietu un korupcijas novēršanas komisijas konsultanti Inese Silabriede un Māris Veinalds**

**Sēdi vada:** komisijaspriekšsēdētājs A.Latkovskis

**Sēdi protokolē:** I.Silabriede

**Sēdes veids:** atklāta

Darba kārtība:

**Likumprojekts “Grozījumi Gaisa kuģu pasažieru datu apstrādes likumā” (1135/Lp12) 3.lasījums.**

A.Latkovskis atklāj sēdi un informē par darba kārtību. Atsaucas uz vakar notikušo komisijas sēdi un pēc sēdes konstatēto problēmu saistībā ar likumprojektu. Dod vārdu Juridiskā biroja pārstāvei.

A.Kozlovska informē, ka, ņemot vērā, ka likumprojekts 3. lasījumā tiks izskatīts 10. maija Saeimas sēdē, pastāv bažas, ka Valsts Prezidentam atbilstoši Satversmē paredzētajiem termiņiem var pietrūkt laika izsludināt likumu līdz š.g. 25. maijam, kad noteikta tā spēkā stāšanās. Iesaka pārformulēt likuma spēkā stāšanās nosacījumu šādā redakcijā: "Likums stājas spēkā nākamajā dienā pēc tā izsludināšanas".

*Deputātiem nav iebildumu.*

**A.Latkovskis** ierosina šo priekšlikumu noformulēt kā komisijas priekšlikumu.

*Deputātiem nav iebildumu.*

Komisija **nolemj** atbalstīt priekšlikumu par likuma spēkā stāšanās nosacījumu kā Aizsardzības, iekšlietu un korupcijas novēršanas komisijas priekšlikumu.

**A.Latkovskis** aicina atbalstīt likumprojektu trešajam lasījumam.

*Deputātiem nav iebildumu.*

**LĒMUMS:** atbalstītlikumprojektu “Grozījumi Gaisa kuģu pasažieru datu apstrādes likumā”(Nr.1135/Lp12) un virzīt izskatīšanai Saeimas sēdē trešajā lasījumā.

**A.Latkovskis** pateicas par piedalīšanos sēdē un slēdz sēdi.

Sēde pabeigta plkst. 12.05.

Komisijas priekšsēdētājs A.Latkovskis

Komisijas sekretārs K.Krēsliņš

Komisijas konsultante I.Silabriede